OpenLLM-France/wikimedia huggingface dataset:
# Niedźwiada udalerria

Niedźwiada Poloniako Lublingo voivoderriko landa-udalerri bat da, Lubartów barrutian kokatuta. 95,76 km²ko azalera du eta 2017ko datuen arabera 6281 biztanle zituen.

## Kanpo estekak

* Udalaren webgunea
* Datuak: Q2022205
* Multimedia: Gmina Niedźwiada / Q2022205
ieaLublingo voivoderriko udalerriak :
# Niefern-Öschelbronn

Niefern-Öschelbronn Alemaniako udalerria da. Baden-Württemberg estatuan dago, [[Enz barrutia|Enz]] barrutian. 2014an 11.838 biztanle zituen 22,02 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q80592
* Multimedia: Niefern-Öschelbronn / Q80592
# Niel

Niel (nederlanderaz ahoskatua: nil; ) Belgikako iparraldean dagoen hiria da, Flandriako Anberesko probintzian dagoena. 2015eko urtarrilaren 1ean 9.461 biztanle zituen.
Udalerri honetan Niel Jaarmarkt ziklo-kros lasterketa ospatzen da.

## Kanpo estekak

* (Nederlanderaz) Webgune ofiziala
* Datuak: Q912054
* Multimedia: Niel, Belgium / Q912054
# Ofion

Antzinaro klasikoan, Ofion (antzinako grezieraz: Όφίων) titan bat izan zen. Eurinome ozeanidearekin batera, mundua gobernatu zuen Kronosen garaiaren aurretik. Baina hau bere aitaren aurka altxatu zenean, garaitu eta Tartarora edo itsas hondora jaurti zuen.

## Erreferentziak

* ↑ Smith, W., ed. Ophion. in: A Dictionary of Greek and Roman biography and mythology. III Boston: Little, Brown & Co. OCLC .68763679.
* Datuak: Q1053307
# Ofita

Ofita solidifikazio eta kristalizazio prozesu mantsoa izan duen arroka igneoa da. Prozesu horrek egitura pikordun berezia ematen dio arrokari, eta hortik datorkio izena (antzinako grezieraz, ὄφις hitzak, «ofis», suge esan nahi du) ofiten azalera sugearen azalaren antzekoa delako. Ofita azalarazteak intrusioz gertatzen dira gehienetan. Euskal Herrian, Pirinio inguruetan azaltzen dira, Triasikoan.
Gipuzkoan mineral hau ateratzen den harrobi garrantzitsua Urretxun dago, Azkoitira doan errepidean. Baigorrin erauzten da, halaber.

## Kanpo estekak

* Datuak: Q3354138
* Multimedia: Ophite / Q3354138
# Ofiziale-elkarte

Ofiziale-elkarte, korporazio edo gremioak (Heg.) Erdi Aroan Europako hirietan sortu ziren elkarte ekonomikoak izan ziren, hauetan lanbide bereko eskulangile eta merkatariak biltzen ziren. Gerora, beste kontinenteetako Europako kolonietan ere ezarri ziren. Aro Modernoaren amaiera aldera desegin zituzten. Beren helburua lan-eskaera eta aktibo zeuden lantegi-kopuruaren arteko orekari eustea izan zen, korporazioetako kideei lana, ongizate ekonomikoa eta lanbidearen ikasketa-sistema bat bermatuz.
| « | Eskulangileak korporazioetan antolatzen ziren. Elkarte horiek bi betebehar zituzten: «barrualdean lana arautu eta monopolioak ezarri kanpoaldean» (Max Weber). Bi betebehar horiek oso loturik zeuden euren artean, eta helburua korporazioko kideen diru-sarrerak segurtatzea zen. Hori lortzeko, korporazioek ekoizpenaren ahalmena eta eskaintzaren kopurua finkatzen zuten, mugatu egiten zuten salneurrien lehia eta kalitate-desberdintasuna korporazioko kideen artean, zaildu egiten zuten ekoizkin berrien eta ekoizpen-prozesu be­rrien sarrera, mugatu egiten zuten merkatuko bidea eta monopolio gisa agertzen ziren, bai hornidurak ekartzeko orduan, bai saltzeko orduan. Ho­rrela, kide guztiek lan-egoera berdina izatea, desberdintasun-prozesua blokeatzea eta "aginte kapitalista" (Max Weber) delakoa sortzea saihestea bilatzen zen. Korporazioek aurrera zeramaten politika ekonomikoa ez zegoen garapenarekin kontrajarririk, baina garapen horren eta gizartearen orekaren artean aukeratu behar zenean, azken hori aukeratzen zuten beti. | » |
| — Peter Kriedte (1980) |||

## Erreferentziak

* ↑ «Zehazki - UPV/EHU» www.ehu.eus (Noiz kontsultatua: 2022-03-23).
* ↑ «corporation | frantses-euskara hiztegi elektronikoa | Nola Erran» www.nolaerran.org (Noiz kontsultatua: 2021-03-08).
* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2021-03-08).
* ↑ Kondaira. .

## Kanpo-estekak

* Datuak: Q170161
* Multimedia: Guilds / Q170161
# Ofiziozko txanda

Ofiziozko txanda ofiziozko abokatu batek herritar bati emandako zerbitzuari dagokio, eta auzitegi baten aurrean defendatuko du, doan, herritarrarentzat. Estatuak herritarrei finantzatutako zerbitzua da, herritarrek babes judizialerako eta berdintasun- eta independentzia-bermerik handieneko prozesurako duten eskubidea asetzeko helburuarekin; betiere, akusatu orok Legearen aurrean defendatzeko duen eskubidea errespetatuz; eta prozesu judizial bat hasteko beharrezko laguntza emanez. Horrela, baliabide ekonomikorik gabe, poliziaren jagotean edo espetxeen babespean edo babes judizial eraginkorra jasotzeko prozesu penal batean dauden herritarren beharrei erantzuten zaie. Doako laguntza juridikoaaren parte izango litzateke, eta, gainera, tasak ordaintzeko salbuespenak edo prokuradore baten laguntza (ofiziozko prokuradorea) jasoko lituzke, adibidez. Hala ere, zerbitzu horien irismenean alde handia dago herrialdearen eta eskualdearen arabera.
Ofiziozko abokatuak ez dira dedikazio esklusiboko enplegatu publikoak izaten; aitzitik, oro har, ofiziozko txanda abokatuek betetzen dute, beren borondatez, ordainduta edo ordaindu gabe, lagundutako prozesu bakoitzeko. Era berean, ez da nahastu behar pro bono publico lan egiten duen abokatu batekin, honek gizartearen mesederako arrazoi publikoetan modu altruistan jarduten baitu.

## Erreferentziak

* ↑ Euskalterm: [Hiztegi terminologikoa] [2001]
* ↑ Euskalterm: [Bake Epaitegiak Hiztegia] [2019]

## Kanpo estekak

* Datuak: Q6528049
# Ofir Shaham

Ofir Shaham (2004ko azaroaren 23a) Israelgo gimnastika erritmikoko munduko txapelduna da. 2022ko Europako Txapelketako urrezko domina bat irabazi zuen taldeka aparatu guztietan, eta 2022ko Munduko Txapelketako zilarrezko domina bat proba berean. Hurrengo urtean, 2023ko Munduko Txapelketan, taldeko urrezko bi domina irabazi zituen, bat aparatu guztietan eta bat 3 Zinta + 2 pelotetan. Shahamek Israel ordezkatu zuen 2024ko Parisko Olinpiar Jokoetan emakumezkoen talde erritmikoan, eta Israel Taldeak zilarrezko domina irabazi zuen bertan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Taldeka aparatu guztiak |
| Munduko Txapelketak ||||
| Urtea | Lekua | Domina | Proba |
| 2022 | Sofia | 02 ! | Taldeka aparatu guztiak |
| 2022 | Sofia | 02 ! | 5 uztail |
| 2023 | Valentzia | 01 ! | Taldeka aparatu guztiak |
| 2023 | Valentzia | 01 ! | 3 zinta + 2 pilota |
# Ofis Publik ar Brezhoneg

Ofis ar Brezhoneg (euskaraz Bretainieraren Bulegoa) Bretainiako Eskualde Kontseiluaren ekimenez 1999ko maiatzaren 1eanren ekimenez sortutako erakundea da. Erakunde honek aurreko Bretainiako Kultura Institutua erakundea ordezkatu zuen.

## Kanpo estekak

* Ofis ar Brezhoneg - Bretainieraren Bulegoaren webgune ofiziala (Bretainieraz) (Frantsesez)
* Datuak: Q1401194
* Multimedia: Ofis Publik ar Brezhoneg / Q1401194
# Ofizier

   Artikulu hau gudarosteetako edo segurtasun-indarretako ofizialei buruzkoa da, beste esanahietarako, ikus: Ofizial (argipena)
Ofizier edo ofizial (Heg.) hitza, hierarkia militarrean erabilita, lotinantorearen mailatik jeneral, kapitain jeneral edo landa-mariskalera bitarteko maila duten gudarien karrera, kategoria edo mailari dagokio. Herrialde bakoitzak bere gudarostea kudeatzeko berezko modua du, eta hari jarraituz lor daiteke maila hori: gehienek kontuan dituzte gudariak gudarostean daraman denbora eta borroka- edo bake-garaian zenbait ekintzarengatik lortu dituen merezimenduak. Ofizier guztiak ez dira berdinak, ordea, hierarkia militarrean duten mailak bereizten ditu.
Ofizieren egiteko nagusia beren herrialdeetako erakundeek hartutako erabakiak abian jarri, gidatu edota gainbegiratzea da, guda- edo bake-garaian bada ere.
Beren hierarkia militarra duten ofizierordeak ere badira, ofizieren mendekoak; izan ere, ofizierek trebakuntza ezberdina jasotzen dute.
Ertzaintzaren kasuan, ofizialak ikuskatzaile mailako ahaltsuenak dira eta, aldi berean, ardura gehien dituzte. Ikuskari gisa ere jarduten dute ofizialordeek, baina ofizialen mende daude. Euskal Autonomia Erkidegoko polizian, ofizialek ez dute ahalmen betearazlerik, komisariorde eta komisarioak arduratzen dira hartaz.

## Ikus, gainera

* Gudaroste
* Gudari

## Kanpo-estekak

* Datuak: Q189290
* Multimedia: Military officers / Q189290
# Ofizial (argipena)

Ofizial hitzak adiera zenbait ditu:
* Estatuko administrazioari buruz, Estatuaren agintetik bermatu eta ziurtatzen den oro,
** hizkuntza ofiziala, Estatuak nagusitzat jotzen duen hizkuntza, erabiltzeko eskubidea eta obligazioa bermatuz,
** estatistika ofiziala, Estatuak berak osatu eta plazaturikoa;
* armadan, ofiziala, lotinantordeak eta hortik gorako maila duten militarrei ematen zaien izen generikoa;
* industrian, ofizialea, industria-lanbide bat egiteko oinarrizko ikasketak burutu dituen pertsona, maisu industrialaren azpikoa.
# Ofloxazino

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Ofloxazinoa bigarren belaunaldiko kinolonen familiako antibiotiko sintetikoa da. Bakterio gram-negatiboen aurka egiten du, familia horretako antibiotiko gehienek bezala, bai eta bakterio gram-positiboen aurka ere. Beraz, espektro zabaleko antibiotikoa da. Bere enantiomeroa den lebofloxazinoa indartsuagoa da eta bakterio gram-positiboen aurkako ekintza bakterizida handiagoa du.

## Erreferentziak

* ↑ Euskalterm: [Farmakoak Hiztegia] [2022]
* ↑ (Gaztelaniaz) Cué Brugueras, Manuel; Morejón García, Moisés; Salup Díaz, Rosa. (2005eko urtarrila). «Actualidad de las quinolonas» Rev Cubana Farm (Habana) 39 (1).
* ↑ National Library of Medicine - Medical Subject Headings. Norfloxacin (Ingelesez)
* ↑ Katzung, Bertram G.. (2007). Basic & Clinical Pharmacology. (9. argitaraldia) McGraw-Hill ISBN 0071451536..

## Kanpo estekak

* Datuak: Q411447
* Multimedia: Ofloxacin / Q411447
# Omicourt

Omicourt Frantziako udalerri bat da, Ardenak departamenduan dagoena, Ekialde Handia eskualdean. 2013an 42 biztanle zituen.

## Demografia
### Biztanleria

2007an Omicourt udalerrian erroldatutako biztanleak 49 ziren. Familiak 13 ziren, horien artean 4 seme-alabarik gabeko familiak ziren eta 9 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 25 etxebizitza zeuden, 15 familiaren etxebizitza nagusia ziren eta 9 bigarren erresidentzia ziren. Etxebizitza guzti hauek 25etxeak ziren. 15 etxebizitza nagusietatik 13 bere jabearen bizilekua ziren eta 2 doan lagata zeuden; 3 etxek lau gela zituzten eta 12 etxek bost zituzten. 13 etxek euren parking plaza propioa zuten azpian. 7 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Omicourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 0 |
| 0 | 40-44 | 0 |
| 4 | 35-39 | 8 |
| 4 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 36 ziren, horien artean 27 aktiboak ziren eta 9 inaktiboak ziren. 27 pertsona aktiboetatik 25 lanean zeuden (14 gizon eta 11 emakume) eta 2 langabezian zeuden (1 gizon eta 1 emakume). 9 pertsona inaktiboetatik 7 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1084138
* Multimedia: Omicourt / Q1084138
# Omignano

Omignano Italiako udalerri bat da. Salernoko probintzian kokatuta dago, Campania eskualdean. 1.647 biztanle ditu, 10,1 kilometro koadroko azaleran banatuta.

## Mugakideak

Omignanok honako udalerri hauekin egiten du muga:
Lustra Sessa Cilento Stella Cilento Casal Velino Salento

## Kanpo estekak

* Datuak: Q81161
* Multimedia: Omignano / Q81161
# Omikron

    Artikulu hau alfabeto grekoko letrari buruzkoa da; birus anduiari gaitzat duena beste hau da: «SARS-CoV-2 Omikron anduia»
Omikrona alfabeto grekoaren hamabosgarren letra da. Ο (larriz) eta ο (xehez) idazten da. Greziar zenbaki-sisteman 70eko balioa du eta hitzez hitz txikia esna nahi du, omegaren kontrajarrita (Ω: larria; ω: minuskula; ὦμέγα, o handia). Antzinako Grezian /o/ luze bat bezala ahoskatzen zen, irekiera ertainarekin.
Omikron letrak latindar alfabetoko O eta alfabeto zirilikoko О sortu zituen, antzeko balio fonetikoa dutenak eta itxura berbera letra larriz eta txikiz.

## Kanpo estekak

* Datuak: Q14408
* Multimedia: Omicron (letter) / Q14408
# Omicron (filma)

Omicron 1963ko zientzia-fikzio film italiarra da, Ugo Gregorettik zuzendua. 1963ko Omicron filmaren argumentua estralurtar batena da, lurtar baten gorputzaz jabetzen dena (berpiztu egin duten fabrikako langile bat), Lurra planetari buruz ikasteko eta giza arraza mehatxatzeko. Filma Veneziako Nazioarteko 24. Zinemaldian sartu zen lehiaketan.

## Aktoreak

* Renato Salvatori, Trabucco - Omicron
* Rosemary Dexter, Lucia
* Gaetano Quartararo Midollo gisa
* Mara Carisi, Midollo

## Erreferentziak

* ↑ Robert F. Hawkins. (September 15, 1963). «VENICE'S SERIOUS FILM FETE IN RETROSPECT; The Winner» New York Times.
* ↑ Annuario Politico Italiano, Kompass Italia, Etas Periodici, 1964.

## Kanpo estekak

* Datuak: Q3882225
# Omid (kurriloa)

Omid (persieraz: امید‎, "Itxaropena" esan nahi duena) kurrilo zuri ar bat da. Kurrilo zuriek garai batean Siberia mendebaldean zeukaten populazioko azkenengo alea izatearren da ezaguna Omid kurriloa.
Kurrilo zuriek beste populazio handiago bat daukate oraindik Siberia ekialdean, baina garai bateko mendebaldeko populazioa, negua Iranen eta Indian igarotzen zuena, desagertu egin da honezkero eta Omid izan da populazio horretako azkenengo kidea. 2002an 4 ale geratzen ziren eta 2009an hil zen azkenengo emea; harrezkero Omid izan da kurrilo populazio horretan bizirik geratu den bakarra.
Bakar-bakarrik geratu arren, Omidek jarraitu du bere kideek belaunaldiz belaunaldi egiten zuten bidea egiten, udako ugalketa-garaia Siberian igaroz eta negualdia Iranen, 6.000 km-ko ibilbidea. Iranen ikusi dute urtero Omid 2006-2007 neguaz geroztik eta munduko kurrilorik famatuena bilakatu da, ziurrenik.
2023ko urtarrilean Belgikan hazitako kurrilo eme bat askatu dute Iranen, Roya izenekoa, Omidekin elkartu eta ugal dadin. Hamalau urteren ostean Omidek berriz ikusi ahal izan du bere espezieko kide bat.

## Erreferentziak

* ↑ «Siberian crane: The species may vanish & why» The Economic Times.
* ↑ «Fears of extinction for West Siberian cranes due to cruel hunting in Iran and Pakistan» siberiantimes.com.
* ↑ (Ingelesez) «Last Sibrian crane 'Omid' returns to Iran for cold season» Mehr News Agency 2019-10-21.
* ↑ (Ingelesez) «Only Siberian crane comes back to his second home, northern Iran» IRNA English 2019-10-21.
* ↑ (Ingelesez) «Female Siberian Crane to be added to dwindling western population» BirdGuides 2023-01-31 (Noiz kontsultatua: 2023-02-02).

## Kanpo estekak

* “Itxaropenaren ipuinak” izeneko dokumental irandarra, Omidi buruz.
* "Tracing the Migration of Omid - the Last Siberian Crane", bideo laburra Youtuben.
* Datuak: Q61063961
# Omey

Omey Frantziako udalerria da, Marne departamenduan dagoena, Ekialde Handia eskualdean. 2013an 248 biztanle zituen.

## Demografia
### Biztanleria

2007an Omey udalerrian erroldatutako biztanleak 248 ziren. Familiak 112 ziren, horien artean 36 pertsona bakarrekoak ziren (16 bakarrik bizi ziren gizonak eta 20 bakarrik bizi ziren emakumeak), 32 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 116 etxebizitza zeuden, 114 familiaren etxebizitza nagusia ziren eta 2 hutsik zeuden. 97 etxeak ziren eta 19 apartamentuak ziren. 114 etxebizitza nagusietatik 89 bere jabearen bizilekua ziren eta 25 alokairuan okupaturik zeuden; 1ek gela bat zuen, 6 etxek bi zituzten, 7 etxek hiru zituzten, 50 etxek lau zituzten eta 50 etxek bost zituzten. 102 etxek euren parking plaza propioa zuten azpian. 40 etxetan ibilgailu bat zegoen eta 51 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Omey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 0 |
| 8 | 70-74 | 4 |
| 8 | 65-69 | 16 |
| 4 | 60-64 | 12 |
| 8 | 55-59 | 0 |
| 12 | 50-54 | 12 |
| 12 | 45-49 | 12 |
| 8 | 40-44 | 8 |
| 0 | 35-39 | 8 |
| 12 | 30-34 | 8 |
| 12 | 25-29 | 8 |
| 0 | 20-24 | 4 |
| 16 | 15-19 | 8 |
| 12 | 10-14 | 16 |
| 0 | 5-9 | 4 |
| 0 | 0tik 4ra | 8 |

## Ekonomia

2007an lan egiteko adina zuten pertsonak 163 ziren, horien artean 118 aktiboak ziren eta 45 inaktiboak ziren. 118 pertsona aktiboetatik 112 lanean zeuden (63 gizon eta 49 emakume) eta 6 langabezian zeuden (3 gizon eta 3 emakume). 45 pertsona inaktiboetatik 18 erretiraturik zeuden, 10 ikasten zeuden eta 17 "bestelako inaktibo" gisa sailkaturik zeuden.

### Diru sarrerak

2009an Omey udalerrian 110 unitate fiskal zeuden, 232,5 pertsonek osaturik. Pertsona bakoitzeko diru-sarrera fiskalaren mediana urteko 19.237 euro zen.

### Ekonomia jarduerak

2007an zeuden 5 komertzioetatik, 3 erauzte enpresak ziren, 1 bestelako produktu industrialen fabrikazioko enpresa zen eta 1 garraio enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q546442
* Multimedia: Omey / Q546442
# Omi Sato

Omi Sato (japonieraz: 佐藤 大実, 1975eko abenduaren 22a - ) Japoniako futbolari ohia da.
Hainbat futbol taldetan jokatu du, esaterako Sagan Tosu.

## Kanpo estekak

* (Japonieraz) J.League Data Site
* Datuak: Q278095
# Onkogene

Onkogeneak minbizia eragiten duten geneak dira, zelula arrunta zelula gaizto edo tumorala bihurtzen dutenak. Onkogeneak beste gene batzuk (proto-onkogeneak) mutatzen direnean agertzen dira. Proto-onkogene horiek zelularen ugalketa prozesua kontrolatzen dute, eta mutazioa gertatutakoan (onkogeneak agertuz) zelularen zatiketa-erritmoa nabarmen bizkortzen da. Gehiegizko ugalketa horrek tumorea sortzen du.
Dena den, tumore bat agertzeko ez da nahikoa onkogene bakar baten agerpena; mutazio batzuk pilatu behar dira proto-onkogene batzuen gain zelula gaiztoak agertzeko.
Onkogeneak ez ezik, beste gene batzuek ere zerikusi handia dute minbiziaren agerpenarekin: tumoreak kentzeko geneak, esaterako. Gene hauek zelulen gehiegizko ugalketa eragozten dute. Mutatzerakoan, baina, ez dago apoptosia galarazten duen generik, eta zelulak etengabe ugaltzen dira tumore bat sortuz.

## Kanpo estekak

* Datuak: Q207609
# Onley (Virginia)

Onley Ameriketako Estatu Batuetako inkorporatutako herri bat da. Accomack konderrian dago, Virginia estatuan. 532 biztanle ditu, 2,052856 kilometro koadroko azaleran banatuta.

## Ikus, gainera

* Accomack konderrian

## Kanpo estekak

* Datuak: Q1374116
* Multimedia: Onley, Virginia / Q1374116
# Online

Online (euskaraz, linean) eta offline (euskaraz, lineaz kanpo) telekomunikazioetan eta bereziki Interneten erabiltzen diren terminoak dira, eduki bat edo erabiltzaile bat beste erabiltzaileekin harremanetan edo horien eskura izateko prest dagoen adierazteko. Online terminoak lotura, konexioa, adierazten duen bitartean, offline hitzak Internet edo beste telekomunikabide baten bidezko lotura eza, konexio eza, adierazten du.

## Kanpo estekak

* Datuak: Q73368
# Online Computer Library Center

Online Computer Library Center (OCLC) ordenagailu bidezko online liburutegi-zerbitzu bat da, eta irabazteko asmorik gabeko ikerketa erakunde bat. Mundu osoko 170 herrialde eta lurraldetako 72.000tik gora liburutegik erabiltzen dute OCLC zerbitzua, material bibliografikoa aurkitzeko, bereganatzeko, mailegatzeko eta iraunarazteko. Fred Kilgourrek sortu zuen, 1967an.. Hasieran, Ohio College Library Center zuen izena. Erakundearen bulegoak Dublinen daude (Ohio, Ameriketako Estatu Batuak).

## Erreferentziak

* ↑ (Gaztelaniaz)Eíto-Brun, R. (2015).-Innovación, eficiencia y tecnología en OCLC: el reto de los nuevos usuarios. Profesional de la información, zk. 24(6), orr. 861–864.

## Kanpo estekak

* Datuak: Q190593
* Multimedia: OCLC / Q190593
# Online marketin

Internet bidezko marketina edo online marketina produktu eta zerbitzuak internet bidez saltzeko eta promozionatzeko tekniken multzoa da, hala nola klik bidezko ordainketak, online publizitatea, e-mailina eta gizarte-sare zerbitzuen erabilera.

## Kanpo estekak

* Datuak: Q189507
* Multimedia: Internet marketing / Q189507
# Onkobirus

Onkobirusak zelularen ugalketa prozesua aldatzen duten birusak dira, zelula normalak zelula neoplasikoak edo tumoralak bihurtuz. Onkobirus gehienak erretrobirus dira.
Zelula bat infektatzerakoan onkobirusek haien DNA integratzen dute zelularen genoman, bakteriofagoek ziklo lisogenikoan egiten duten moduan. Probirus deritzonak dira. Profagoen antzera, onkobirusa zelularen ondorengoetara pasatzen da, harik eta une jakin batean birusaren genomak zelularen ugalketa erritmoa aldatzen duen arte, tumoreak sortuz.
Ez dago argi nola jarduten duten onkobirusek maila molekularrean tumoreak sortzeko. Birusaren genomak gene onkogenikoak ditu eta, antza denez, gene horiek apoptosiaren erregulazioa aldatzen duen proteinaren bat ekoizten dute. Ondorioz, zelulak ukipen-inhibizioaren mekanismoa galtzen du, kontrolik gabeko ugalketa suertatuz eta tumoreak agertuz.
Onkobirusen artean giza papilomaren birusa, Epstein-Barr birusa, zenbait erretrobirus eta B eta C hepatitisarenak dira aipagarrienetariko batzuk.

## Ikus, gainera

* Mikrobioak eta minbizia

## Kanpo estekak

* Datuak: Q604261